CELEX: 62008TN0525
Language: et
Date: 2008-12-01 00:00:00
Title: Kohtuasi T-525/08: 1. destembril 2008 esitatud hagi — Poste Italiane versus komisjon

21.2.2009   
            
            
               ET
            
            
               Euroopa Liidu Teataja
            
            
               C 44/52
            
         1. destembril 2008 esitatud hagi — Poste Italiane versus komisjon
   (Kohtuasi T-525/08)
   (2009/C 44/92)
   Kohtumenetluse keel: itaalia
   Pooled
   
      Hageja: Poste Italiane SpA (Rooma, Itaalia) (esindajad: advokaadid A. Fratini, A. Sandulli ja F. Filpo)
   
      Kostja: Euroopa Ühenduste Komisjon
   Hageja nõuded
   
               —
            
            
               Rahuldada hagi ja tühistada komisjoni 16. juuli 2008. aasta otsus seoses riigiabiga C 42/2006, mida Itaalia annab makstes riigikassas hoiustavatelt Poste Italiane arveldusarvetelt intresse, Euroopa Liidu Teatajas veel avaldamata;
            
         
               —
            
            
               mõista kohtukulud välja komisjonilt.
            
         Väited ja peamised argumendid
   Käesolev hagi on esitatud komisjoni 16. juuli 2008. aasta otsuse peale seoses riigiabiga C 42/2006, mida Itaalia annab makstes riigikassas hoiustavatelt Poste Italiane arveldusarvetelt intresse. Nimetatud otsusega tunnistati 23. detsembri 2005. aasta seaduses nr 266 ning Itaalia Majandus- ja Rahandusministeeriumi ja Poste Italiane vahel 23. veebruaril 2006 sõlmitud kokkuleppes sätestatud abikava riigikassas hoiustavatelt Poste Italiane arveldusarvetelt intresside maksmise kohta ühisturuga kokkusobimatuks ja anti korraldus nõuda nimetatud abi tagasi, kuna Itaalia olevat selle andnud ebaseaduslikult, rikkudes EÜ artikli 90 lõiget 3.
   Oma nõuete toetuseks viitab hageja:
   
               —
            
            
               EÜ artikli 253 ja artikli 87 lõike 1 rikkumisele, mis seisneb faktiveas ja ilmses hindamisveas, mille komisjon olevat teinud, kui ta kohaldas hoolsa laenuvõtja kriteeriumi, töötades välja eraõigusliku laenuvõtja määra;
            
         
               —
            
            
               EÜ artikli 87 lõike 1 rikkumisele, mis seisneb ilmses hindamisveas alternatiivsete investeeringute hindamisel. Sellega seoses tuleb märkida, et haldusmenetluses rõhutasid Itaalia ametiasutused, et kokkuleppes viidatud parameeter, mis seondub postiveost saadavate likviidsete vahendite juhtimisega, karistab Poste Italiane't võrreldes sellega, mida ta võiks aktiivse juhtimise korral võita, ning ei anna seega ühtegi „eelist” EÜ artikli 87 tähenduses.
            
         Hageja viitab selles osas veel RBS-i uuringu ja finantsvahendusettevõtjate arvamuste asjakohasusele ning võrdlusele trading system tüüpi juhtimisega, Poste Vita kindlustuspoliiside likviidsete vahendite juhtimisega, Poste Italiane poolt kontrollitava Prantsuse ettevõtja Efiposte' vahendite juhtimisega ja riigikassa laenu maksumusega.
   
               —
            
            
               EÜ artikli 253 ja artikli 87 lõike 1 rikkumisele, mis seisneb põhjenduse puudumises ja ilmses hindamisveas; EÜ artikli 12 rikkumisele, mis seisneb diskrimineerimises; õiguspärase ootuse ja õiguskindluse põhimõtte rikkumisele, kuna puudub analüüs selle kohta, milles seisneb eelis ja konkurentsirikkumine Poste Italiane ülesandeks oleva universaalteenuse osutamise kontekstis.
            
         
               —
            
            
               Õiguspärase ootuse, õiguskindluse ja proportsionaalsuse üldpõhimõtete rikkumisele, mis seisneb väidetava abi kasusaajalt tagasinõudmises.